
UGDYMO KOKYBĖS KRITERIJŲ
APRAŠAS

	Ugdymo kokybės samprata – tai sutartinių veiklos požymių visuma, rodanti, kokiais būdais ir priemonėmis yra pasiekiami įstaigos ugdymo tikslai, tenkinant individualius ugdytinių poreikius.

	Ugdymo kokybę atspindi ugdymo rezultatai – vaikų pasiekimai ir pažanga. Siekiame, kad vaikas būtų – sveikas, orus, kūrybiškas, laisvas ir atsakingas.

Ugdymo kokybės veiksniai ir kriterijai (Priedas Nr. 1):
	VEIKSNYS
	KRITERIJUS

	UGDYMAS
	- Ugdymo personalizavimas. Mokymo metodai, pritaikyti skirtingų gebėjimų, interesų ugdytiniams.
- Atitinkantis vaiko galias – pritaikytas vaiko gebėjimams.
- Integruotos metodikos ir programos.
- Modeliuojamos situacijos -  vaikui sudaroma emocinė aplinka, kad įsitrauktų viso kūno pojūčiais, pažinimo ir mąstymo procesais, vaizduote.
- Kuriantis iššūkius – sužadinantis norą sužinoti, pažinti ir įgyti gebėjimų.
- Taikantis metodą „Be sienų“  - plėtojantis ugdymo turinį už įstaigos ribų ir įgyvendinantis įstaigos išskirtinumą.
- Netradicinis – kasdieninėms vaikų veikloms parenkami netradiciniai metodai, netradicinės priemonės, suteikiančios žinių ir patirties.
- Sistemingas - tikslinė ir suplanuota kasdieninė vaikų veikla, priemonės paruošiamos iš anksto. Ugdomoji veikla vyksta kiekvieną dieną nuo 9.45 -10.30 val. (taikant lankstumo principą). 

	UGDYMASIS
	· Žaismingas – pagrindinė vaiko veikla.
· Patirtinis/tyrinėjantis – vaikas taiko aktyvaus mokymosi metodų elementus.
· Aktualus – artimas jo kasdieniam gyvenimui, kuriame gali pritaikyti įgytus gebėjimus ir žinias. Vaikas veikia, nes žino veiklos prasmingumą. 
· Motyvuojantis – sužadinantys vaiko smalsumą.
· Saviraiškus – sudaryta galimybė įgimtiems vaiko poreikiams atsiskleisti, išbandyti savo galias, patirti „aš galiu“, „man pavyksta“ jausmą. 

	APLINKA
	- Saugi – tenkinanti vaiko fizinius, protinius ir emocinius poreikius, atitinkanti vaikų amžių ir higienos normas
- Stimuliuojanti – įvairi įvairiems vaikams, skatinanti veikti.
- Funkcionali – aktyviai naudojama vaikų.
- Dinamiška – kintanti pagal vaikų poreikius.
- Kontekekstuali – sukurta erdvė su įvairiomis priemonėmis atitinkančiomis ugdymo(si) tematiką, įtrauki ir pritaikyta vaiko poreikiams. Įtakojanti vaiko savijautą, motyvaciją, savarankišką mokymąsi. 
- Vaikas aktyvus ugdymosi aplinkos kūrėjas.

	DARBUOTOJAI
	· Kompetentingi ir motyvuoti – kvalifikuoti ir žinantys savo darbo prasmę.
· Tobulėjantys – sistemingai keliantys savo profesinę   kompetenciją.
· Gebantys dirbti komandoje – inicijuojantys, organizuojantys  ir dalyvaujantys projektuose, darbinėse grupėse, nuolat tobulinantys įstaigos veiklą.
· Laikosi įstaigos bendruomenės etikos kodekso.
· Dirbantys dėl vaiko gerovės – suprantantys kiekvieno vaiko poreikius, savalaikiai reaguojantys į situacijas, užtikrinantys saugų, kokybišką ir visapusišką vaiko augimą, ugdymą ir emocinę gerovę.
· Laimingi – ateinantys į darbą su gera nuotaika, motyvuoti.

	RYŠIAI
	· Glaudus bendradarbiavimas su ugdytinių šeima – sistemingas informacijos perdavimas, tėvų lūkesčių ir įstaigos galimybių derinimas, ugdytinio šeimos iniciatyvų įgyvendinimas.
· Tikslinis bendradarbiavimas su socialiniais partneriais – ugdymo tyrinio plėtra atsižvelgiant į vaiko grupės prioritetus, įstaigos išsikeltus tikslus.
· Darbuotojų  „auginimas“ – įstaigos pedagogų gerosios darbo patirties skaida ir pedagogo profesijos prestižo kėlimas.

	PASIEKIMAI
	· Individualūs – vaikas nelyginamas su kitu vaiku, nes kiekvienas individualiai gabus ir išskirtinis.
· Formuojamieji -  vaikų žinios, gebėjimai ir vertybės tikrinamos nuolat.
· Pritaikyta SUP vaikų vertinimo sistema – atsižvelgiama į vaiko turimas PPT rekomendacijas.
· [bookmark: _GoBack]Dėmesys gabiems vaikams – ugdymas pritaikytas ne pagal vaiko amžių: skatinamas dominavimas, dalyvavimas konkursuose, asmeninių pasiekimų išryškinimas.

